en en en en ml ml ml ml ml ml ml ml ml ml ml ml ml ml ml ml ml ml ml ml ml ml en en en en es ml en en de da en da cs en en cs da en en en cs cs da da en en cs cs en en en de da da en da cs cs en en fr cs da da cs en en en cs en cs da en en en cs cs da en cs da en da en en en en en en en
ജ്യോത്സ്യൻ: വരിക, വരിക എന്താ ആഗമന ഉദ്ദേശം?
വന്ന ആൾ : മകളുടെ കല്യാണമാണ്. ഇതിൽ ചെറുക്കന്റെയും പെണ്ണിന്റെയും ജാതകം ഉണ്ട്. പൊരുത്തം നോക്കി പറയണം.
ജ്യോത്സ്യൻ: എന്താ ഈ പറയണേ പൊരുത്തം നോക്കാൻ ജാതകമോ. നിങ്ങൾ ഈ ലോകത്തിൽ ഒന്നുമല്ലേ ജീവിക്കുന്നത്. എല്ലാം ആധുനികത അല്ലെ. ഇപ്പോൾ ജാതകം നോക്കി പൊരുത്തം പറയാറില്ല. ചെക്കന്റെയും, പെണ്ണിന്റെയും ലാപ്ടോപിൽ അവരുടെ ഫേസ് ബുക്ക്‌ അക്കൗണ്ട്‌ തുറന്നു കൊണ്ടു വരൂ.
വന്ന ആൾ: എന്നാൽ അങ്ങിനെ ആവട്ടെ. നാളെ തന്നെ കൊണ്ട് വരാം.
ഇതാ വരന്റെയും, വധുവിന്റെയും, ലാപ്ടോപ്പ് . ഫേസ് ബുക്ക്‌ അക്കൗണ്ട്‌ ഇതാണ്.
ജ്യോത്സ്യൻ: കേമം തന്നെ. മ്യുച്ചൽ ഫ്രണ്ട് ആയ നിതിനും, നിത്യയും ഒരേ നേരം ഓണ്‍ലൈനിൽ വരുന്നത് അത്യുത്തമം. പോരാത്തതിനു കണ്ടില്ലേ പത്തിൽ പത്തു പൊരുത്തം. രെണ്ടാളുടെയും പ്രൊഫൈൽ പിക്ചർ, കിട്ടിയ ലൈക്സ്, കമന്റ്‌ പറയുന്ന ശൈലി, കളിക്കുന്ന കളികൾ, ലൈക്‌ ചെയ്തിരിക്കുന്ന പേജുകൾ, ഇട്ടിരിക്കുന്ന വീഡിയോ, പഠിച്ച സ്ഥലം, ഇപ്പോഴത്തെ താമസ സ്ഥലം, പ്രൊഫൈൽ അപ്ഡേറ്റ് ചെയ്ത തീയതി, ഫേസ് ബുക്ക്‌ അക്കൗണ്ട്‌ തുടങ്ങിയ ദിവസം അങ്ങിനെ എല്ലാം ഒന്ന് പോലെ. ഇത്രേം പൊരുത്തമുള്ള ഒരു ജോടിയെ ഈ അടുത്തൊന്നും ഞാൻ കണ്ടിട്ടില്ല. എത്രയും വേഗം നടത്തികോളൂ.
വന്ന ആൾ: സന്തോഷമായി. ഇനി ഒരു തീയതി കൂടി അവിടന്ന് പറഞ്ഞു തരണം.
ജ്യോത്സ്യൻ: ആയിക്കോട്ടെ. അതിനെന്താ. അവർ അടുത്ത് പ്രൊഫൈൽ പിക്ചർ ചേഞ്ച്‌ ചെയ്യുന്ന ദിവസം. ആദ്യത്തെ കമന്റ്സ് കിട്ടുന്ന സമയത്തിൽ ആയാൽ അത്യുത്തമം.
വന്ന ആൾ: അങ്ങിനെ ആവട്ടെ. എന്നാൽ ഞാൻ ഇറങ്ങട്ടെ.
ജ്യോത്സ്യൻ: അപ്പോൾ എനിക്കുള്ള ദക്ഷിണ തന്നിട്ടില്ല.
വന്ന ആൾ: ക്ഷമിക്കണം മറന്നു പോയി. എത്രയാണ് താങ്കളുടെ പ്രതിഭലം.
ജ്യോത്സ്യൻ: ഞാൻ അങ്ങിനെ കണക്കു പറഞ്ഞു വാങ്ങാറില്ല. എന്താണെന്നു വച്ചാൽ തന്നേക്ക്‌.
വന്ന ആൾ: ശെരി. അങ്ങയുടെ ഫേസ് ബുക്ക്‌ ഒന്ന് തുറന്നേ.
ജ്യോത്സ്യൻ: എന്തിനാണ് ആവോ എന്നെയും താങ്കളുടെ ഫ്രണ്ട് ലിസ്റ്റിൽ ചേർക്കാൻ  ആണോ?
വന്ന ആൾ: അത് നേരത്തെ ഞാൻ താങ്കളെ ആഡ് ചെയ്തിട്ടുണ്ട്. ഒന്ന് തുറക്കൂ.
ജ്യോത്സ്യൻ: ഉവ്വോ. ഞാൻ അറിഞ്ഞിരുന്നില്ല ഒരുപാട് വരാറുണ്ട് എല്ലാം ഞാൻ അങ്ങ് അക്സെപ്റ്റ് ചെയ്യും. ഇതാ തുറന്നു.
വന്ന ആൾ: .നൂറു രൂപയുടെ അഞ്ചു നോട്ടുകൾ എണ്ണുന്ന ഒരു വീഡിയോ ഞാൻ താങ്കള്ക്ക് ടാഗ് ചെയ്തിട്ടുണ്ട് . സന്തോഷമായിട്ട് അത് സ്വീകരിച്ചാലും അതാണ്‌ താങ്കളുടെ ദക്ഷിണ.
ജ്യോത്സ്യൻ: നിങ്ങൾ ആളെ പരിഹസിക്കുകയാണോ..
വന്ന ആൾ: ഇപ്പോൾ എല്ലാം ആധുനികത അല്ലെ ജ്യോത്സ്യരെ... എന്നാൽ ഞാൻ ഇറങ്ങട്ടെ...
ജ്യോത്സ്യൻ: ഈശ്വരാ പണി പാളി .....
Posted by Sajeed Noohkhan at 12:26 No comments:
Newer Posts Older Posts Home
Subscribe to: Posts (Atom)
View my complete profile
Feedjit Live Blog Stats
Feedjit Live Blog Stats
Ethereal template. Powered by Blogger.